May 11,2017
వేటు వార్తలు నిరాధారం : క్యాప్‌జెమినీ
నవతెలంగాణ, వాణిజ్య విభాగం : ప్రతికూల పరిస్థితుల నేపథ్యం లో పలు దిగ్గజ ఐటీ సంస్థల మాదిరిగానే క్యాప్‌జెమినీ కూడా ఉద్యోగుల పై వేటు వేస్తున్నట్టు ప్రచురితమైన వార్తలను ఆ సంస్థ అధికారికంగా ఖండించింది. సంస్థతో పాటు ఐగేట్‌లో ఉద్యోగులను తొలగిస్తున్నట్టుగా వచ్చిన వార్తలు పూర్తిగా నిరాధారమైనవని సంస్థ ఒక ప్రకటనలో తెలిపింది. ఎలాంటి ఉద్యోగుల తీసివేతల ప్రణాళికలు సంస్థ వద్ద లేవని ఒక ప్రకటనలో పేర్కొంది. ఈ యేడాది కొత్తగా దేశంలో మరో 20,000 మందిని సంస్థలోకి తీసుకోనున్నట్టుగా వివరించింది. ప్రతి ఏడాదిలాగానే ప్రతిభ సమీక్షను నిర్వహిస్తామని ఈ ప్రక్రియలో కొందరు ఉద్యోగులు సంస్థ నుంచి బయటకు వెళ్లి ఉండవచ్చని 'నవతెలంగాణ'కు పంపిన లేఖలో వివరణనిచ్చింది.
మీ స్నేహితులకు రికమెండ్ చెయ్యండి